**Hyrri 14.12.2020 Klo. 8:00-9:30**

Läsnä: Reeta Nieminen, Irja-Kaisa Lakkala, Anu Poikela, Jaana Rautava, Hanna Merenkukka, Marita Kuoppala, Tuulikki Mäkihalvari, Satu Seppälä ja Paula Kuusisto.

Etänä: Tuula Annala, Päivi Ahava, Heidi Lakkala, Tiia Särkelä, Tiina Väänänen ja Kalle Onnela

1. Keskusteltiin terveydenhoitaja resursseista kouluilla ja terveydenhoitajien poissaoloista. Miten toimitaan, kun terveydenhoitaja on poissa? Tuula Annala kertoi terveydenhoitajien työn syksyn poikkeustilanteesta ja poissaoloista. Sovimme, että terveydenhoitajille ja koko oppilashuollon väelle laitetaan kaikki koko koulua koskevat kokouskutsut ja henkilöstöviestit, jotta hekin pääsevät perille siitä, mitä koulussa milloinkin tapahtuu. Sekä terveydenhoitajat että oppilashuollon edustajat päättävät sitten itse, mihin kokouksiin osallistuvat. Jos kokouksissa on selkeästi heitä koskevia asioita, tiedotetaan/sovitaan niistä erikseen
2. Keskusteltiin oppilashuollon työntekijöiden jakautumisesta eri yksiköihin ja haasteesta osallistua esim. koulujen yhteisiin palavereihin sekä tavata esim. rehtoreita kun jaetaan samoja työtiloja.
3. Poliisi Pekka Alamommo on koululla selvitellyt syksyn aikana oppilaiden välisiä tilanteita. Reeta Nieminen ottaa yhteyttä Pekkaan ja selvittelee vielä olisiko yhteisöllistä työtä mahdollista saada oppilaille. Teresa Kungas on palannut koulupoliisiksi toisista tehtävistä. Kutsutaan hänet tammikuun hyrriin.
4. Keskusteltiin välituntien levottomuudesta ja valvonnan lisäämisestä välitunneille? Heidi Lakkala kertoi, että välituntitoimintaa tarkastellaan ja kehitetään sekä mietitään ratkaisuja haasteisiin.
5. Oppilashuollon ja rehtoreiden yhteistyöstä keskusteltiin ja ns. pikkuhyrrien paluusta vuoden alussa. Heidi aikoi ottaa koppia asian eteenpäin viemiseksi. Kokousajaksi sovittiin maanantai klo 15-16 kerran kuukaudessa. Isot-hyrrit jatkuvat entisellään.
6. Perheneuvolan terkut; nuoria asiakkaita on tullut paljon tämän syksyn aikana. Oppilashuolto myös allekirjoittaa huolen lasten/nuorten pahoinvoinnista sekä haasteista/mahdollisuuksista mitä etäkoulu on voinut tuottaa nuorille.
7. Hyvinvoinnin vuosikellon käyttöönotosta juteltiin ja luokkien omien mukavien tekemisten lisääminen oppilaiden hyvinvoinnin tueksi, kun koulun yhteiset tapahtumat ovat tauolla, sekä myös vapaa-ajan tapahtumat myös koronan vuoksi.
8. Jaana Rautava nostaa esiin erityisoppilaiden live-opetuksen tarpeellisuudesta ja huolista etäopetukseen liittyen. Satu Seppälä nostaa esiin vuorokausirytmin merkityksen oppilaiden jaksamiseen ja rytmin sekoittumisesta, kun ollaan etäkoulussa sekä rytmin palauttamisen vaikeuden, kun palataan kouluun.
9. Henkilöstön jaksamiseen täytyy kiinnittää huomiota ja mm. työterveyshuollon panosta

voitaisiin hyödyntää nykyistä paremmin.

1. Reeta Nieminen kertoo 6-7 luokan nivelvaiheen siirtymästä. Miten koululla on sujuvasti seiskalle toimintaa lähdetty kehittämään yhdessä erityisopen, kuraattorin rehtorin ja opon sekä nuoristyön yhteistyönä. Uudet toimintamallit otetaan käyttöön jo tulevan kevään aikana.
2. Kyläkoulupäiviä voidaan miettiä jatkossa, miten voitaisiin tukea kyläkoulun oppilaiden ryhmäytymistä ja paikkansa löytämistä kyläkoulupäivien aikana Tähtikunnan koulussa. Nyt haasteena, kun ryhmät ovat todella suuria. Voidaanko esim. nuorisotyön hanketta hyödyntää tähän? Satu Seppälä tuo esille, että kyläkoululaiset ovat pääosain olleet tyytyväisiä kyläkoulupäiviin.
3. Seuraava isohyrri **18.1.2021 klo:8-9:30** ja pikkuhyrrit pidetään alakoulun ja yläkoulun omina hyrreinä **11.1.2021 klo 15-16.** Kokouksista Reeta Nieminen laittaa vielä sähköiset kokouskutsut.

Tämä tiedoksi, mutta ei käsitelty kokouksessa: Jopoille alkamassa ART-ryhmä keväällä kuraattoreiden toimesta. Ryhmän tarve tullut Jenni Miettiseltä ja ryhmää suunniteltu yhdessä kuraattoreiden ja Jennin kanssa.

Muistion Laati: Johanna Mäki

.